Pekka Paikkari

**Pekka Paikkari** (s. 6. syyskuuta 1960 Somero) on suomalainen kuvanveistäjä. Hän on työskennellyt Arabian keramiikkatehtaassa vuodesta 1983 lähtien ja toiminut sekä suunnittelijana että kuvanveistäjänä. 

Paikkarin suunnittelema Helsingin Arabianrannassa Loppukirin senioritalossa sijaitseva *Cataracta* on noin 350 neliömetrinen keramiikasta ja teräksestä valmistettu julkisivuveistos. Vuoden 2009 lopulla valmistui Sipoonlahden uuteen kouluun 4 × 4,5 metrin kokoinen taideteos *Pienet purot, suuret joet*.

Vuonna 1989 Paikkari sai kolmannen palkinnon Helsingin oikeustalon taidekilpailussa ja vuonna 1993 hänelle myönnettiin palkinto (Fondazione Cassa di Risparmio di Ravenna) Faenzan kansainvälisessä keramiikkabiennalessa Italiassa. Lisäksi hän sai vuonna 2007 kaksi palkintoa Espanjassa: Toisen palkinnon L’Alcalatén L’Alcorassa sekä pääpalkinnon (Ex-Aeguo), International Manises Ceramic Biennalessa.

Paikkari osallistui vuonna 2009 Englannissa British Ceramic Biennalen yhteydessä järjestettyyn Marl Hole -projektiin. Paikkarin installaatio Clay Words muodostui 25 &times; 25 metrin kokoiselle savilaatalle kirjoitetusta 8&nbsp;800 kirjaimesta. Satunnaisessa järjestyksessä kirjoitetut kirjaimet oli valittu englanninkielisestä keramiikkasanastosta. Installaatio oli kunnianosoitus paikalliselle teolliselle historialle. Taiteilijan mukaan keraamisen valmistuksen merkitys ja sisältö muuttuu yhteiskunnallisen ja taloudellisen muutoksen mukana.

Vuonna 2011 valmistui Turun Puutorille *[[Iglu (taideteos)|Iglu]]*-niminen taideteos osana Turku 2011 -kulttuuripääkaupunkivuotta. Teoksen materiaalna oli posliini, ja sen yhtenäinen, halkeilevaa jäätä muistuttava pinta oli 80 neliömetriä. Alun perinkin määräaikaiseksi tarkoitettu teos purettiin vuonna 2022 kun sen rakenteet olivat osittain pettäneet.

## Luottamustoimet
*Ornamon hallitus, 2007–2011 (varapuheenjohtaja 2010–2011) 
*Ornamo-säätiön hallituksen puheenjohtaja
*Ornamo, Taiteilijat O ry:n hallitus 2007–2010

## Kirjallisuutta
*Zeitgenössisches deutsches und finnisches Kunsthandwerk, 1987 ()
*Susan Peterson, Contemporary Ceramics, 2000 ()
*Mark Del Vecchio, Postmodern Ceramics, 2001 ()
*Näyttelyluettelo , Pekka Paikkari, 2001,  Hetjens Museum, Duseldorf ()
*Nouvel Object IV, 1999 ()
*World Famous Artists`s Studios, Volume of The Europe (3); Bai Ming, Hebei Arts Publishing House ()
*Ceramics in the Environment, Janet Mansfield, A&C Black Publishers, UK ()

## Kuvia julkisista teoksista

Tiedosto:Pekka Paikkari - Muotti - 1997 - Kalmalahden liikenneympyrä, Kalmalahdentien ja Leppävirrantien risteys - Leppävirran kk - Leppävirta.jpg|*Muotti*, 1997, Leppävirta.
Tiedosto:Uuniveistos.jpg|*Uuniveistos*, 2003, Kankaanpää.
Tiedosto:Pekka Paikkari Kristiina Riska Kati Tuominen Gekko 2005.jpg|*[[Gekko (taideteos)|Gekko]]*, yhdessä Kristina Riskan ja Kati Tuomisen kanssa, 2005, Helsinki. 
Tiedosto:Mari Paikkari ja Pekka Paikkari Turvapaikka kohde 1 2009.JPG|*Turvapaikka* (kohde 1), 2009, Sipoo.
Tiedosto:Mari Paikkari ja Pekka Paikkari Turvapaikka kohde 2 2009.JPG|*Turvapaikka* (kohde 2), 2009, Sipoo.
Tiedosto:Pekka Paikkari "Iglu" 2011 Puutori Turku.jpg|*[[Iglu (taideteos)|Iglu]]*, 2011–2022, Turku.
Tiedosto:Joet by Pekka Paikkari.jpg|*Joet*, 2012, Joensuu.
Tiedosto:Pekka Paikkari ja Karin Widnäs Kauniimpi kaupunki Jakomäessä 1.JPG|*Kauniimpi kaupunki*, yhdessä Karin Widnäsin kanssa, 2013, Helsinki.
Tiedosto:Virtauksia by Pekka Paikkari.JPG|*Virtauksia*, 2015, Joensuu.
Tiedosto:Pekka Paikkari Kukat ja perhoset 2016.JPG|*Kukat ja perhoset*, 2016, Sipoo.
Tiedosto:Jäinen virta by Pekka Paikkari.JPG|*Jäinen virta*, 2017, Joensuu.
Tiedosto:Pekka Paikkari Turvapaikka kohde 3 2019.JPG|*Turvapaikka* (kohde 3), 2019, Sipoo.


## Lähteet

## Aiheesta muualla
*kotisivu
*Pekka Paikkari, Arabian taideosastoyhdistys
*Pekka Paikkarin esittely Arabian sivuilla